Vegleiðingin í Aalborg er ein vegleiðing fyri útisetar í Aalborg og eitt samstarv við føroyingafelagið Álaborg. Vegleiðingin varð sett á stovn í apríl 2019, og stigtakararnir vóru Bjørt á Tórgarði, Barbara Eysturoy og Turid við Rættará, ið allar vóru lesandi í Aalborg. Vegleiðingin í Aalborg er ein frívillig samskipan, ið ynskir at hjálpa føroyskum útisetum við praktiskum spurningum og virka sum ein” vinur” hjá útisetum í Aalborg. Metir vegleiðigin, at spurningur tín hevur tørv á meira nágreiniligari hjálp, hjálpa tær við at vísa til rætta myndugleika. Vegleiðingin hevur ikki myndugleika at málsviðgerða nakað, men tær kunnu vísa tær, hvar tú finnur rætta svarið. Av tí at hetta tilboðið er sjálvboðið og verður bjóðað sum ein vegleiðandi loysn uppá spurningar tínar, er tað umráðandi, at tú tekur undir við, at Vegleiðingin í Aalborg ikki heftir fyri møguligari ábyrgd ella fíggjarligum tapi. Hvørjar eru vit? Bjørt á Tórgarði, 23, erhvervsjuralesandi, (stud. merc. jur.), AAU, apríl 2019–nú. Mann søkir SU, við at fara inn á heimasíðuna http://www. su. dk/og rita inná MinSU. Haravtræt, er avmakað hvussu nógv mann kann tjena við síðnar av lestraðinum. Tjenar mann meira enn eina ávísa upphædd, hevur mann ikki rætt til SU. Upphæddinar eru at finna á heimasíðunum hjá SU, SKAT og Ráðgevingini. Hevur tú ikki eitt CPR-nummar, skalt tú møta persónligt á Borgerservice. Borgerservice er at finna á Rantzausgade 6, 9000 Aalborg. Fyri at fáa CPR-nummarið, er neyðugt at hava búðstað í Danmark. Nakrar vikur seinni, fær mann eitt bræv frá SU–stýrinum við einum CPR-nummari. Ístaðin fyri at fáa brøv sendandi, velja nógvir almennir stovnar, og ymiskar fyritøkur (ofta bankar), at senda post í ein talgildan postkassa. Hesin postkassin kallast E-boks, og er nokk tað, ið líkist mest einari danskari útgávu av MínBoks. Hetta gert tú á www. borger. dk. Best er at tú fært tær ein lækna, ið heldur til tætt uppá búðstað tín. Tað ber til at skifta lækna seinni, um ein annar lækni er tøkur. Kortið verður ofta nýtt til annað–so sum fittness, bóksavnið o. fl. Tað er umráðandið, at mann skrivar seg upp í góðari tíð–og skrivar seg upp til fleiri ymiskar íbúðir. So er møguleikin størri, at fáa nakað at búgva í. Best er um mann søkir enn fyrr, tað vil siga ca. 1 ár áðrenn. Jú fyrr mann søkir, tess størri kjansur er at fáa nakað at búgva í. Um tú hevur børn undir 18 ár, fært tú hesa skattafría barnafamiljuveitinga hvønn ársfjórðing (Børn- og unge-ydelse). Serligt ískoyt til foreldur ið eru lesandi ella í praktik í Danmark. Treytirnar eru: • Útbúgvingin skal verða SU góðkend, ella skal mann hava rættin til upptøku, í arbeiðsloysiskassa eftir loknan lesna. • Bert eitt ískotið verður útgoldið fyri hvørt foreldur. Í Føroyum er mann automatiskt ein partur av almennu arbeiðsloysisskipanini–ALS–tá ið mann arbeiðir. Í Danmark, skal mann melda seg inn í ein A-kassa, fyri at verða ein partur av einari arbeiðsloysisskipan. Tað er tí umráðandi, at mann meldar seg í ein A-kassa. Hevur mann eina atgongdsgevandi útbúgving, ella er yvir 30 ár–kann mann søkja um kontanthjálp. Tað fyrsta mann skal gera, um mann ikki er tryggjaður í einum a-kassa, er at mann fer inná www. jobnet. dk, og meldar seg sum arbeiðisleysan. Tá ið mann hevur gjørt hetta, skal mann seta seg í samband við Jobcentrið í sínari kommunu. Eitt nú hava summar fyritøkur eitt skilti í vindeyganum ella kunning á heimasíðuni, har ið tað stendur, at fyritøkan sýnir avsláttur til lesandi. Sum lesandi kanst mann søkja ferðastuðul frá Studna. Hendan stuðulin søkir mann einaferð um árið. Treytirnar eru: • Mann skal hava búð í Føroyum, í min. 2 ár av 3 teimum seinastu árunum, áðrenn mann byrjar at lesa. • Mann skal hava búð í Føroyum í minsta lagi helvtina av lívinum, áðrenn lesturin byrjarar • Lestrarútbúgvingin skal verða ein góðkend útbúgving, og verða staðfest uttanfyri Føroyar. Upphæddirnar eru upp til kr. 1.500 kr. (DK) og 3.100 kr. (Europa) • Kunngerðir, vegleiðing og umsóknarbløð finnast á www. studni. fo. Tað ber ikki til at søkja ferðastuðul, fyrrenn ett hálvt ár er farið av lestrartíðini, og ein skal søkja áðrenn leystrarárið er liðugt. Hetta merkir, at tey ið byrja um heystið, skulu søkja um várið og tey ið byrja um várið, skulu søkja um heystið.